KLUBI 700
Amy jõi kord end nii purju,
et ta joove võinuks tappa täiskasvanud mehegi.
Seda kõigest 12-aastasena.
Ta neelas kahel korral nii palju tablette,
et lõpetas omadega EMO's.
See mässumeelne noor naine keeldus muutmast oma eluviisi,
kuniks üks müstiline hääl äratas ta üles.
Mil iganes tundsin, et tahan karjuda, kakelda või nutta,
läksin jooksma.
Jooksin selle kõik endast välja ja tulin siis tagasi.
Nii et jooksmine oli mulle kui teraapia eest.
Amy kasutas lapsena jooksmist oma energia välja elamiseks.
Ta kasvas oma õdedega kristlikus peres.
Meil oli igal hommikul, enne kooli minekut, piiblitund
ja me käisime kirikus pühapäeva hommikuti ja õhtuti,
kolmapäeva õhtuti.
Kui olid ärkamisteenistused, siis need toimusid lausa igal õhtul.
Amy oli 12-aastane, kui nende pere kolinal kokku kukkus.
Tuli välja, et mu emal oli olnud salasuhe
ja see lõpetas me elu sellisena nagu olime seda tolle ajani teadnud.
Ühtlasi põhjustas see mu vanemate lahutuse,
nii et isa jättis ema nelja lapsega üksinda.
Mäletan, et olin ema peale tohutult vihane.
Kirjutasin oma päevikus lausa, et vihkan teda
ega saanud aru, kuidas ta sai midagi sellist teha.
Isa oli läinud
ja Amy hakkas koos õdedega alkoholi ning uimasteid tarbima.
Isa oli läinud. Ema oli nõrk ja murtud.
Ta elu oli ju ka drastiliselt muutunud.
Ei mäleta, et oleksime haudunud emale kättemaksu.
Kui üldse, kasutasime ära tõsiasja, et me üle ei valvatud enam väga.
Amy oli kõigest 12-aastane,
kui õed korraldasid nende kodus ema äraoleku ajal suure peo.
Mu isa oli politseinik ja ta sai sõna me peo kohta.
Nii tuli ta koos oma politseinikest sõpradega
sinna peole
ja leidis mu eest pildituna.
Ta lasi mul puhuda ja näit näitas joobeks 4,0 promilli.
Minu poolt joodud kogus võinuks tappa täiskasvanud mehe.
Sellest hoolimata tarbis Amy keskkoolis
veelgi enam alkoholi ja uimasteid.
Läksin kord peale kooli sõpradega koju,
kes kõik tarbisid Zanexi tablette.
Mäletan, kuidas rohupurk kukkus põrandale
ja ma noppisin need tabletid üles, süües neid kui kommi.
Lõpetasin seepeale EMO's.
Teine üledoos järgnes 6 kuud hiljem.
Kahjuks ei aidanud need surmalähedased kogemused
Amyl kaineks saada.
Nii saatis ta ema ta kristlasest nõustaja juurde.
Ta nägi enda ees 15-aastast tüdrukut, kes täitis end uimastite- ja alkoholiga.
Aga ta tundis kedagi, kes mind armastas
ja selleks oli Jeesus.
Nii võttis ta Piibli, Jumala Sõna ja tõe ning jagas minuga seal peituvat tõde.
"Amy, sa oled imeliselt loodud."
"Sa oled kardetavalt loodud."
"Jumalal on plaan su eluga, Amy. Pead sellesse vaid uskuma."
Ma küll uskusin Jumalasse ja Jeesusesse,
aga ma ei uskunud,
et Jumalal oleks suured plaanid ühe 15-aastase narkomaaniga,
Amy läks peale keskkooli medõeks õppima
ja jätkas ka jooksmisega, osaledes mitmetel maratonidel.
Samas aga jätkas ta ka pidutsemistega.
Olin kord me narkodiileri majas öö läbi üleval.
Panime kõvasti pidu,
peale mida läksin järgmine hommik jõusaali.
Sõites jõusaalist koju,
sõitsin ma ühele veoautole tagant sisse.
Lendasin näoga vastu rooli
ja mu peanahk oli siit-siiani maas.
Inimesed, kellele ta otsa sõitis, ei saanud eriti viga
ja kuna ta organismist ei leitud enam alkoholi-narko jälgi,
ei esitatud talle ka mingit süüdistust.
Peale seda õnnetust uskusin kohe täiega,
et olen lootusetu juhtum.
Olin juba püüdnud leida abi erinevatest sõltlaste programmidest,
aga miski ei toiminud.
Amy'st sai 21-aastasena nii medõde kui üksikema.
Samas tarbis ta uimasteid edasi.
Käiku läksid juba tugevamad uimastid -
kokaiin, heroiin, metamfetamiin, extasy ja mis iganes veel.
Kõik selleks, et kogeda rahu, armastust, rõõmu ja vastuvõttu.
Siis aga kohtus ta Chris'iga, kellega hiljem ka abiellus.
Nii jätkas Amy ka Piibli lugemist ja kirikus käimist.
Kuniks keegi kutsus neid piiblikursusele MasterLife.
Seal jõudis lõpuks midagi kohale.
Esimene tund rääkis sõnakuulelikkusest.
Jeesus ütleb, et kui Teda armastame, oleme Talle ka kuulekad.
Ma arvasin, et ma küll armastan Jumalat,
aga samas ma polnud Talle grammivõrdki sõnakuulelik.
Jumal kõnetas mind ja küsis: "Amy, kas sa armastad mind?"
Ta küsis seda sama ka Peetruselt, peale seda, kui Peetrus oli ta reetnud.
Nii mõtlesingi tol nädalal: "Kas ma üldse armastan Jumalat?"
Ülestõusmispühade lähenedes sai ka risti-sõnum Amyle selgeks.
Mu pastor ütles: "Jumal armastab sind nii väga,
et Ta ei taha midagi enamat, kui vaid tunda sind."
"Amy, Ta armastab sind nii väga,
et Ta saatis oma ainusündinud Poja, Jeesuse, surema su eest.
Surema kõige hullemat surma üldse.
Jeesus läks ristile teades, et sinust saab narkomaan.
Jeesus läks teadlikult ristile
teades, et sinust saab haletsusväärne ema.
Kuid Amy, Ta armastab sind."
Amy kummardus tol õhtul oma voodi ette palvele.
Ütlesin: "Issand, mul on nii kahju, kuidas olen elanud oma elu.
Mul on kahju, et olen trampinud Jeesuse vere oma jalge alla."
Alistasin oma elu Jumalale, öeldes:
"Jumal, mulle aitab. Mulle aitab sellisest elust."
Amy ütles Chrisile, et nüüd on alkoholi- ja uimastitega kõik.
Chris helistas mulle vaid mõni tund hiljem ja ütles:
"Olen visanud ära kõik me uimastid, mistõttu tule lihtsalt koju.
Olen ka teinud lõpparve."
Panime lapsed laua taha istuma
ja teatasime neile, et elu saab olema nüüd teistsugune.
Sest me olime valmis järgima Jeesust.
Amy ja Chris rajasid MTÜ "Amy Aafrika heaks",
mis kogub raha Uganda koolide toetuseks.
Üks and, mis mul oli, oli jooksmine.
Nii panin end kirja 80 km jooksule, plaaniga leida endale sponsorid.
Jooksupäevaks 2. novembriks, 2013
oli Jumal kinkinud meile 43 000 dollarit
kahe kooli toetamiseks Aafrikas.
Amy jookseb endiselt maratone,
kuid ei jookse enam ära Jumala eest.
Mil iganes mõistsin, kui väga Jeesus mind armastab,
ei saanud ma teisiti, kui vaid armuda Temasse.
Keegi polnud mind eales selliselt armastanud.
Ütlesin: "Jumal, võta mu elu ja tee sellega, mida iganes soovid."
Ta on seda teinud
ja see on olnud imeline.
On sul üldse aimugi, kui väga Jeesus sind armastab?
Mitte keegi teine ei saa armastama sind
sellise armu, halastuse ja kirglikkusega.
Sellise vankumatu kindlusega.
See on Jumal, kes ei jäta ega hülga sind iial.
Kust mujalt leida midagi sellist?
Me valmistame üksteisele ja vahel ka iseendale pettumust,
kuid ei pöördu selle poole,
kes armastab meid rohkem, kui mida elaes oleme kogenud.
Isegi, et me südamed igatsevad selle järele.
Oled ehk ka proovinud kõike nagu Amy seda tegi,
jõudes punkti, kus sa ei oska enam midagi teha
ja nii sa jätkadki vaid oma asja, mis ei vii sind mitte kuhugile.
Jooksed kui ühe koha peal, aga ei jõua mitte kuhugile.
Ja siis võtab tühjustunne maad.
Arusaamine, et peab olema midagi enamat.
Jaa, kallis sõber - see on tõesti olemas.
Jeesus on päriselt olemas.
Ta pole lihtsalt mingi piibliloo tegelane;
keegi, kellest lapsepõlves kuulsid.
Ta on päriselt olemas
ja Ta tegi just seda, millest Amy rääkis -
Ta suri kohutavat surma, tehes seda vabatahtlikult.
Ta tegi seda teadmises,
et meie sinuga triivime kaugele Temast
ja oleme mässumeelsed Ta suhtes.
Teades, et me ei võta vastu Tema avatud kutset
kogeda Tema armastust, andestust ja igavest elu.
Vähemalt mitte kohe.
Ja ometi Ta tegi seda.
Ta läks ristile, sest Ta armastas meid juba siis.
Nii sai ka su pääste kinnitatud juba 2000 aastat tagasi.
Mida sa aga selles osas ette võtad?
Jätkad ikka selle vana asja tegemist ikka ja jälle,
tundes end üksildase-, tühja- ja pettununa?
See kõik on muudetav just praegu.
Võid teha seda sama, mida Amy - alistuda Jumala ees.
Me räägime alistumisest, sest me oleme mässavad inimesed.
Meis on midagi, mis kisub ja tõmbab meid
ning paneb meid ajama oma asja.
Ja ometi Jumal ootab.
Kogu universumi Looja ootab sinu ja minu järel.
Seetõttu lihtsalt palu: "Issand Jeesus,
mulle aitab põgenemisest ja kõigist rumalustest.
Palun, et tuleksid mu südamesse ja oleksid mu hinge Issand.
Palun, et andestaksid kõik mu patud. Nii palju, kui neid on.
Sa tead iga ühte neist."
Nüüd aga ütle Jumalale, mis su patud on.
Käi need läbi Ta ees.
"Jeesus, muuda mu süda ja meeled.
Muuda mu mõtte- ja nägemise viis.
Tahan kuuluda sulle,
mistõttu täida mind oma Püha Vaimuga.
Palun seda Jeesuse nimel."
Vastame tänases saates ka te küsimustele.
Kevin küsib,
kas muutume taevasse jõudes ingliteks?
Vastame peagi, nii et jääge meiega.
RÕÕM - PÜÜA SEE KINNI!
Kujutage ette ajapikku pimedaks jäämist.
See on see, mis juhtus ühe emaga Indias.
Tänu sellele kaotas ta ka oma töö
ja ta ei saanud lubada endale silmaoperatsiooni,
mida nii hädasti vajas.
Kuidas ta siis tagasi tööle sai?
Vaadake ise.
Paramži töötas teenijannana,
aga ei saanud hakkama lihtsamategi asjadega,
kuna ta silmas arenes hallkae.
Ma ei näinud kõiki detaile ja osad kohad majas jäid mustaks.
Ka süüa tehes ei saanud ma riisi pesta
või korralikult hakkida.
Nii palus mu tööandja mul lõpuks lahkuda.
Ta abikaasa töötab kingsepana,
teenides mitte piisavalt, et maksta naise silmaoperatsiooni eest.
Kuna Paramži oli töötu, veetis ta terved päevad kodus,
kus ei suutnud samuti suurt palju midagi teha.
Kuna me ema ei näe hästi,
peame me õega tegema koduseid töid.
Seda nii enne kui peale kooli.
Nii pole meil aega teha koolitöid ja me puudume sageli koolist.
Tunnen end nii süüdi oma laste kannatuste pärast
ja selle pärast, et nad ei saa minu tõttu õppida.
Siis aga kuulsid nad ühest misjonihaiglast,
mida CBN toetab.
Mu abikaasa rääkis mulle haiglast, kus hädasolijaid opereeritakse tasuta.
Kui ema läbivaatusel ära käis,
öeldi, et nad on nõus teda tasuta opereerima
ja ma olin nii elevil.
Paramži on nüüdseks operatsioonist taastunud
ja käib taas tööl.
Oleme õega väga õnnelikud.
Saame head süüa
ja ema suudab jälle hoolitseda me eest.
Aitame teda endiselt,
aga saame samas keskenduda ka oma õpingutele.
Saan taaskord panustada pere sissetulekusse.
Olen nii õnnistatud, et näen taas korralikult
ja saan kanda hoolt oma pere eest.
Oleme nii õnnelikud. Aitäh, et tegite selle võimalikuks!
Ameerika mõistes pole sellised lood üldse mitte kallid.
Meie jaoks oleks selle maksumus umbes 90 dollarit või midagi sellist.
Lihtsalt väike summa, mille eest kinkida kellelegi nägemine.
Mõelge sellele!
Mõelda vaid, et võite hallkae tõttu kaotada oma nägemise.
Kaasaja tehnikat kasutades on aga võimalik kae eemaldada
ja panna asemele uus silmalääts, mis ameeriklasele maksaks 90 dollarit.
Olin kord Kasahstanis, kus öeldi,
et nad võivad teha sama operatsiooni 50 dollari eest,
aga neil pole seda 50 dollaritki.
Nii et head inimesed - kui liitute Klubi 700-klubiga,
aitate inimesi nagu see armas pere Indias.
Te aitate ka toita inimesi ja kinkida lootust lootusetutele.
Nii et liituge Klubi 700'ga, et aidata inimesi.
Jah, Ameerikaski on oma probleemid,
aga need pole võrreldavadki sellega, mida üle maailma kogetakse.
Kuidas aga oleks nüüd küsimustega? - Anna tulla.
Bree: "Igakord, kui kuulen või näen midagi,
mis meenutab mulle mu vanaisa, kes suri 3 aastat tagasi,
tahaksin nutta.
Mida teha, et sellest valust üle saada?"
Üks asi, mida teha saate, on mõista,
et te vanaisa on taevas koos Jumalaga
ja suure rõõmu sees.
Mida vanemaks vanaisa oleks saanud,
seda raskem oleks tal vast olnud kuulda ja näha.
Võib-olla ta pidanuks kasutama rulaatorit
või tal olnuks üldse raske ringi liikuda.
Praegu aga tantsib ta koos inglitega ja rõõmustab üliväga.
Nii keskenduge pigem tema heaolule.
Jah, te tunnete temast puudust,
aga tänu Jumalale selle eest, mis tema elus toimub.
Ta on koos Jumalaga ja te saate kunagi millalgi taas kokku.
Kevin: "Mul on küsimus.
Kas me muutume taevasse jõudes ingliteks?"
Ei, me ei muutu ingliteks, vaid oleme ikka inimesed.
Küll aga ütles Jeesus, et me saame olema nagu inglid
ehk me oleme seal vaimsed olendid.
Me oleme küll ühtpidi ikka ka inimesed,
aga samas Jumala moodi.
Me näeme seal Jeesust, kes on tõstetud ausse
ja Ta tõstab meid kõrgemale kohale ingitest.
Paulus ütleb, et me oleme inglitest üle.
Thomas: "Viidates Matteuse 9:16'le, kus Jeesus räägib sellest,
et vanutamata riidetükiga ei paigata vana kuube
ja värsket veini ei valata vanadesse nahklähkritesse,
siis mida Ta püüab meile õpetada?"
Ta püüab õpetada meile seda, et kui tegu on vana süsteemiga,
olgu selleks siis judaism või mis iganes muu,
siis sa ei saa lisada sellele midagi head nagu kristlus,
sest see lihtsalt hävitaks selle.
Tegu on muutuse seadusega ja see on osa sellest.
Me poleks iialgi saanud liita seda, mis meil siin CBN's on,
mõne olemasoleva kiriku struktuuriga,
sest meil on midagi totaalselt teistsugust.
Kui oleksime püüdnud liita seda millegi olemasolevaga,
oleks see hävitanud me teenistuse ja samas ka kuuerüü.
Pannes vanale kuuele uue riidetüki,
kisuks see riidetükk kokku tõmmates vana materjali lõhki.
See on see, mida Jeesus ütles -
kristlust ei saanud liita judaismiga, kuna see poleks toiminud.
Vaataja: "Mul on küsimus.
Ma palun, ma otsin, ma koputan.
Kuid möödunud 20 aasta jooksul, mil sain tööpaigas kõvasti haiget,
kaotasime sisuliselt kõik.
Tundub, et osa inimesi peab elama üle rohkem, kui teised.
On teil mingit nõu anda?"
Nõuandeks on Piibli ütlus,
et "teid pole tabanud muu kui inimlik kiusatus.
Aga Jumal on ustav
ja valmistab koos kiusatusega ka väljapääsu,
nii et te suudate taluda."
Vaadake Jumala peale.
Veelgi enam - hakake oma suuga tunnistama,
sest "inimene sööb head oma suu viljast".
Hakake kuuutama võitu ja andestage kõik halb.
Te tunnistate hetkel raskusi ja häda, mis toob kaasa suuremaid raskusi.
Kuid kuulutage oma suuga pigem võitu!
"Ma saan olema võidukas, mul saab olema sobiv töö,
vajalikud rahasummad ja Jumala õnnistus."
Ja samas olge siis ootel ja vaadake, mida Jumal teeb.
Aitäh te küsimuste eest. Tänaseks on nendega kõik.
Aitäh!
Järgmisena lugu naisest, kes armastas oma tööd,
aga kel oli kõrini oma uuest ülemusest.
Näeme peagi, kuidas ta leidis üleloomuliku lahenduse
tööpaigal valitsevatele pingetele.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Lori tundis end kui lõksus, vihates oma tööd.
Stress selle üle muutus nii suureks, et tegi Lori lausa haigeks.
Ta arvas, et on omadega ummikus,
kuniks sai üleloomuliku vastuse oma meeleheitlikule palvele.
Lori oli alati armastanud oma tööd kohalikus kindlustusseltsis.
Vastasin telefonile, võtsin makseid vastu
ja haldasin tegelikult kogu kontori tööd.
See oli vinge!
Mul oli võrratu ülemus, kes oli väga hea mu vastu
ja mulle meeldis iga päev tööle minna.
Siis aga jäi ta ülemus pensionile
ja uus ülemus tõi töökorraldusse sisse
rohkeid muutusi.
Algul läks kõik sujuvalt,
aga aja möödudes hakkas see mulle ajudele.
Uue korra järgi pidi Lori töötama korra nädalas harukontoris,
mis asus tunnise sõidu kaugusel.
Kõik muutus täielikult.
Pidin käima eripaigus
ja igatsesin oma väikelinna rahva järele.
Kõik oli nii erinev ega tundunud enam kodusena.
See tekitas tohutut stressi ja ma hakkasin vihkama oma tööd.
See kõik aga hakkas mõjutama ka Lori kodust elu.
Mul tekkisid ärevushood
ja ma ei tahtnud mõeldagi järgmine päev tööle minemisele.
Ma polnud kunagi varem nii innukalt nädalavahetusi oodanud.
Ma ei saanud magada
ja tegin selle kõigega iseenda haigeks.
Lori mõtles ka uue töökoha peale,
aga kartis, et kõrghariduse puudumine piirab ta võimalusi.
Mul puudus kõrgharidus, kuna raiskasin oma aega niisama
ja korraga oli kõik üle mu pea.
Lori palus 2 kuud,
et Jumal ilmutaks talle oma plaani ta elu suhtes.
Palusin, et Ta kõnetaks mind ja annaks mulle teada, mida teha.
Palusin, et Tema tahe võiks sündida mu elus.
Kuniks ühe reede hommikuni, mil Lori oli valmis lahkuma töölt.
Mu ülemus oli just teatanud soovist,
et töötaksin 3 päeva nädalas teises asukohas.
Reageerisin väga emotsionaalselt, tundes, et hülgan oma kliendid
ja lihtsalt teadsin, et on aeg edasi liikuda.
Nagu igal hommikul,
vaatas Lori ka tol hommikul töölaua taga Klubi 700 saadet,
kus Terry ja Gordon palvetasid.
Keegi on nii rahulolematu oma tööga ja sa süüdistad iseennast,
et ei omandanud haridust siis, kui oleksid saanud ja pidanud.
Lõid selle asemel niisama aega surnuks.
Jumalal aga on midagi uut su jaoks.
Ära vaata sellele, mida sul pole ja hakka tänama Teda selle eest,
mis on juba teel, aga mida sa veel ei näe.
Hüppasin püsti ja hakkasin tänama Jumalat,
ise samal ajal nuttes.
See oli kõik, mida ma vajasin teada,
sest see oli minu ja Jumala vaheline isiklik asi.
Kogesin rahu.
Teadsin, et see oli Jumala märguanne,
et minuga saab kõik olema hästi.
Järgmise nädala teisipäeval
käis Lori kodu lähedal ühes teises kindlustusseltsis intervjuul
ja sai juba samal päeval tööpakkumise.
Seal on palju parem õhkkond
ja naised, kellega töötan, on samuti kristlased.
Ühtlasi on see kodu lähedal ja ma ei pea ringi sõitma.
Lori on tänaseks teinud ära kindlustusagendi eksamid
ja naudib aega pere seltsis.
Ta tänab selle kõige eest Jumalat.
Ta on andnud mulle rahu.
Tunnen suurt rahu
ja tean, et Ta tahab, et oleksin seal.
Ma ei tea, mis Jumalal on plaanis,
aga ma tean, et Ta kannab head hoolt mu eest.
Ta on olnud hea mu vastu läbi kogu mu elu.
Terry ei tundnud Lorit, aga Jumal tundis,
andes talle kinnitava sõna.
Siin veel üks tunnistus:
"Dave'i suu hakkas ootamatult kuivama
ja siis Terry ütles saates palvetades:
"Kellegi suu kuivab kohutaval moel, kuid Jumal tervendab teid."
Sülg hakkas koheselt moodustuma Dave'i suus
ja tal pole peale seda enam suuga mingeid probleeme.
Mõelda vaid!
James koges paremas puusas kroonilist valu,
mida ei leevendanud ei jää, soojus ega puhkamine.
Siis aga vaatas ta koos naisega Klubi 700 saadet,
kus Pat sai tunnetusesõna, et kellegi parem puus valutab pidevalt,
kuid Jumal tervendab selle.
James võttis selle sõna ja tervenemise vastu,
olles sellest ajast peale valuvaba.
Halleluuja! - Halleluuja!
Tahame, et paluksite koos meiega,
sest Jumala jaoks pole midagi võimatut.
Nii usume ja palume Jumala läbimurdeid te elude jaoks.
Kus iganes te ka poleks -
sirutuge Jumala poole ja puudutage Teda,
nõnda nagu Tema puudutab teid.
Isa, me tuleme palves Su ette.
Oled öelnud, kus 2-3 on Sinu nimel ühel meelel koos,
siis Sa annad neile, mida nad paluvad.
Me toome Su ette kõigi oma vaatajate vajadused.
Kellelgi on kopsusega mingi teema või neeluga...
Ma isegi ei tea, mis see on? Võimalik, et ka kilpnääre.
Kuid su kõri on paks,
mistõttu pane oma käsi selle peale ja see taandub Jeesuse nimel.
Kellegi hingamine käib vilina saatel
ja sa muretsed väga ka koroona pärast.
Issand, palun tervenda, et see lugu kaoks Jeesuse nimel.
Hinga vabalt. Hinga sisse ja välja.
Kellelgi on X-jalad ehk su jalad pole päris nii nagu peaks
ja ka su skelett pole päris nii nagu peab.
Koged, kuidas üks soojus läbib sind just praegu
ja su jalad lähevad sirgu ning põlved õigesse asendisse.
Sa saad käia, joosta, hüpata ja olla täielikult terviklik.
Ma ei tea, mis see olla võiks, aga sul on pidevalt külm.
Isegi, kui küte on sees, on sul ikka külm.
Eriti su kätel-jalgadel.
Jumal tervendab su just praegu
ja sa koged kui sooja tekki enda ümber,
nii et sa ei pea enam kannatama selle all.
Kellelgi on peaga mingi teema.
Miski nagu tambib või prõmmib su peas.
Jumal vabastab su sellest.
Mis iganes see ka poleks -
Jumal tervendab selle just praegu Jeesuse nimel.
Aamen.
Me aeg on tänaseks läbi. Aitäh, et olite meiega!
Hindame ja armastame teid ja veelgi enam Jumal armastab teid.
Lõpetuseks aga Psalmid 33:20:
"Meie hing ootab Issandat, meie abi ja meie kilp on tema."
Kõike head!
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi tundub elu kuidagi tühi.
Midagi on nagu puudu.
Vaid Jumal saab anda su elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata Klubi 700 saadet!
Kui vajad rääkida kellegagi, kes hoolib,
helista TV7'sse 44 22 227 või kirjuta: palve@tv7.ee
Tõlge: Anne-Ly Raukas